Onnellinen päivä
Lyö ylitsemme tuuli nauraen
 ja meren tuoksu juovuttava,
 ja hiekka alla jalkain paljaitten
 on ihos lailla kullanpunertava.

 Kuin kimmeltävät, villit unelmat
 niin kirmaa lokit saaren yli,
 ja taivas on kuin kukkis kirsikat
 ja täynnä kukkia ois jonkun syli.

 On ulapalla purje kutterin
 kuin suippo petokalan evä.
 Ja aallot särkyy rantakivihin
 kuin pikkutytön nauru kilisevä.